Naisvuoren vesitorni

Naisvuoren vesitorni on vuosina 1911–1912 rakennettu vesitorni ja näköalatorni Mikkelin Naisvuorella. Sen suunnittelija on arkkitehti Selim A. Lindqvist. Torni poistui vesihuoltokäytöstä vuonna 1953, ja se on toiminut siitä lähtien vain näkötornina. Tuolloin Mikkeliin valmistui uusi suurempi vesitorni.

Tornin vesisäiliön tilavuus oli 450 m³. Vesitornin pohjakerrokseen sijoitettiin keittiö ja sen reunaan katoksellinen paviljonkihuone. Rakennuksen avajaisia vietettiin vappuna 1912. Se on Suomen toiseksi vanhin varsinainen vesitorni ja vanhin säilynyt vesitorni, sillä vuonna 1910 valmistunut Hangon vanha vesitorni tuhoutui vuonna 1941.

Lähteet

Viitteet

Aiheesta muualla 

Mikkelin rakennukset ja rakennelmat
Suomen vesitornit
Suomen näkötornit
Maunuksela
Selim A. Lindqvistin suunnittelemat rakennukset